Ντομαγκόι Πάβισιτς

Ο **Ντομαγκόι Πάβισιτς** { κροατικά : **Domagoj Pavičić**} είναι Κροάτης επαγγελματίας ποδοσφαιριστής που αγωνίζεται ως μέσος για την Κροατική **HNK Gorica**.  Μέχρι τις 28 Ιουλίου 2025 αγωνίζονταν στον Άρη Θεσσαλονίκης. 

## Καριέρα
Ο Πάβισιτς γεννήθηκε στις 9 Μαρτίου 1994 στο Ζαρούν, μια νοτιοδυτική συνοικία του Ζάγκρεμπ της Κροατίας και από πολύ μικρή ηλικία εντάχθηκε στην τοπική NK Jarun Zagreb . Γρήγορα το ταλέντο του εντοπίστηκε από την ΝΚ Ζάγκρεμπ και στη συνέχεια από την Ντιναμό Ζάγκρεμπ, η οποία τον απέκτησε τελικά και διατήρησε τα δικαιώματά του έως το 2017. Με τα χρώματα της Ντιναμό πραγματοποίησε συνολικά 74 εμφανίσεις, πέτυχε 5 γκολ και είχε 4 ασίστ με την πρώτη ομάδα. Ενδιάμεσα παραχωρήθηκε δυο φορές ως δανεικός από το  2012 έως το 2015 στην Λοκομοτίβα Ζάγκρεμπ με τη φανέλα της οποίας είχε 42 συμμετοχές, 10 γκολ και 2 ασίστ. Στις 8 Νοεμβρίου 2013, σημείωσε το πρώτο του γκολ στο κορυφαία Κροατική ποδοσφαιρική κατηγορία, σκοράροντας στον εκτός έδρας αγώνα της Λοκομοτίβα εναντίον της Ζαντάρ  .

Την 1η Σεπτεμβρίου 2017, ο Πάβισιτς παραχωρήθηκε δανεικός στη Ριέκα μέχρι τον Ιανουάριο του 2018 . Τον Ιανουάριο του 2018, μετά το τέλος του δανεισμού, ο παίκτης υπέγραψε συμβόλαιο 4+1⁄2 ετών με τη Ριέκα . Κατά τη θητεία του στη Ριέκα, είχε 174 συμμετοχές με 20 γκολ και 24 ασίστ. 

Το καλοκαίρι του 2022, έμεινε ελεύθερος από τη Ριέκα και εντάχθηκε στην Κόνιασπορ, ακολουθούμενος από τον συμπαίκτη του Ρόμπερτ Μούριτς . Με απολογισμό 12 συμμετοχές και μια ασίστ, ολοκλήρωσε την θητεία του στην Τουρκία.

Στις 20 Ιουνίου 2023 υπέγραψε τριετές συμβόλαιο με τον Άρη  . Πραγματοποίησε το ντεμπούτο του με τους "κίτρινους" στις 27 Ιουλίου 2023 στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για το θεσμό του ΟΥΕΦΑ Γιουρόπα Κόνφερενς Λιγκ . 

Στη Θεσσαλονίκη δεν στέριωσε ποδοσφαιρικά. Αγωνίστηκε μόνο 2 φορές στο ελληνικό πρωτάθλημα και στις 16 Ιανουαρίου 2024, παραχωρήθηκε δανεικός μέχρι τη λήξη της σεζόν 2023/24, στην ρουμανική Ντινάμο Βουκουρεστίου με τη φανέλα της οποίας κατέγραψε 20 συνολικά εμφανίσεις (18 για το Ρουμανικό Πρωτάθλημα και 2 για το Κύπελο). 

Τη σεζόν 2024-25 παραχωρήθηκε εκ νέου δανεικός. Αυτή τη φορά παραχωρήθηκε στη ΦΚ Σαράγεβο με τη φανέλα της οποίας κατέκτησε το Κύπελλο Βοσνίας και Ερζεγοβίνης, στις 14 Μαΐου 2025. 

Στις 28 Ιουλίου 2025 έμεινε ελεύθερος από τον Άρη και μεταγράφηκε στην HNK Gorica.

Ο Ντομαγκόι Πάβισιτς είναι διεθνής με όλα τα μικρά ηλικιακά αντιπροσωπευτικά συγκροτήματα της χώρας του.

## Διακρίσεις

Με τη Ντιναμό Ζάγκρεμπ

*Πρωτάθλημα Κροατίας (3): 2013/14, 2014/15, 2015/16
*Κύπελλο Κροατίας (2): 2014/15, 2015/16, 

Με την Ριέκα
*Κύπελλο Κροατίας (2):2018/19, 2019/20

Με τη ΦΚ Σαράγιεβο
*Κύπελλο Βοσνίας και Ερζεγοβίνης (1):2024/25

## Παραπομπές


## Πηγές
* Προφίλ Ντομαγκόι Πάβισιτς στο transfermarkt.com
*

Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές ΝΚ Λοκομοτίβα
Κατηγορία:Μέσοι ποδοσφαιριστές
Κατηγορία:Ποδοσφαιριστές ΧΝΚ Ριέκα
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Κόνιασπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές ΦΚ Σαράγεβο
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα